Hans Ritter von Adam

Hans Ritter von Adam (født 24. mai 1886 i Bayerisch Eisenstein i Niederbayern, Kongeriket Bayern, død 15. november 1917) var et tysk flyveress under første verdenskrig. Han hadde 21 nedskutte fiendtlige fly før han ble drept i en luftkamp i november 1917. Posthumt ble Hans Adam medlem av ordenen Königlicher Hausorden von Hohenzollern og Militär-Max-Joseph-Orden.
Liv og virke
Flyver
Hans Adam gikk inn i den kongelige bayerske hæren som en frivillig for en periode på ett år. Den 1. oktober 1906 tjenestegjorde han i det fjerde infanteriregimentet i Metz i det nåværende Frankrike. Etter hans år som frivillig soldat begynte han som forretningsmann i München. 
Første verdenskrig
Da den første verdenskrig brøt ut var han gift og hadde to barn, og Adam kom tilbake i militær tjeneste som løytnant i den bayerske hæren. Adam kjempet blant annet i slaget om grensene og han ble såret i kampene rundt de franske festningene i Nancy-Épinal-regionen den 2. september 1914.

Adam ble utnevnt til skvadron-kommandant (Staffelführer) den 30. august 1917, etter at hans kollega Eduard Ritter von Dostler ble skutt ned. Han var en farsskikkelse for sine piloter, han var en del år eldre enn de andre og var privat etablert med sin egen familie. Dette kom blant annet til uttrykk ved at han raust delte seire og nedskytninger med sine underordnede.
Død
Løytnant Hans Adam ble skutt ned og drept av løytnant K.B. Montgomery i et britisk Sopwith Camel fra No. 45 Squadron den 15. november 1917 i nærheten av Langemarck. Ved  sin død hadde Adam fått tildelt Jernkorstet av første klasse og den bayeriske krigsfortjenestmedaljen. Posthumt ble han 2. februar 1918 tildelt ridderkorset med sverd av Königlicher Hausorden von Hohenzollern, og den 20. mai 1919 ble han tildelt Bayerns høyeste militære dekorasjon, Militär-Max-Joseph-Orden for hans militære prestasjoner som pilot under første verdenskrig. Denne siste ga ham posthumt den ikke-arvelige adelstituerlingen ritter von.

 Referanser 

Kategori:Tyske flyveress
Kategori:Mottakere av Jernkorset (1914)
Kategori:Militär-Max-Joseph-Orden
Kategori:Flyvere omkommet i nedskytninger av fly
Kategori:Tyskere fra første verdenskrig
Kategori:Personer fra Landkreis Regen
Kategori:Fødsler i 1886
Kategori:Dødsfall i 1917
Kategori:Tysk militærpersonell (Hæren i Keiserrike)
Kategori:Tysk militærpersonell drept i første verdenskrig